钦定古今图书集成/明伦汇编/闺媛典/第098卷 > 皇清四 > 章旷妾陈氏
## 钦定古今图书集成/明伦汇编/闺媛典/第098卷 > 皇清四 > 章旷妾陈氏

按《长沙府志》：“陈氏，巴陵人，华亭章旷妾。旷守湘阴不利，弃家轻骑转战粤楚间，召陈父光国，令相依共匿。为言‘吾以身许国，生死不保，汝有可托命处，无嫌改适也’。遂侨寓于湘之溪口。后闻旷殁于东安，哀毁几绝。有武弁陶姓者，闻其美，胁其父娶之，势不可却。陈曰：‘公虽命我嫁，然人各有志，不能强也’。陶迫登舟，行” 至深潭，跃入水死。舟人惊呼，挽之无及。